Vilnis Kozlovskis

Vilnis Kozlovskis (dzimis  Rīgā), ir bijušais latviešu bokseris un treneris, Tukuma boksa treneris Vilnis Kozlovskis LSM trīskārtējs Latvijas čempions. Par spīti savam vecumam vēl joprojām piekopj veselīgu un sportisku dzīvesveidu. Vilnim Kozlovskim sportošana ir kā jaunības eliksīrs arī 76 gadu vecumā   ntz.lv

 Karjera 
Vilnis piedzima Rīgā, taču 1941. gadā pēc mātes nāves, būdams tikai divus gadus vecs, kopā ar tēvu pārcēlās uz dzīvi Talsos. Pirmos soļus boksā Kozlovskis spēra 1954. gadā un jau pēc trīs gadu treniņiem pirmo reizi kļuva par LPSR čempionu boksā. Savu panākumu LPSR čempionātā viņš atkārtoja vēl divas reizes (1958. g. un 1959. g.). Divreiz V. Kozlovskis ringā spēkojies ar 1961. gada Eiropas čempionu Aloizu Tumiņu, bet abas reizes piedzīvoja zaudējumus pēc punktiem. Kopumā ringā Vilnis Kozlovskis aizvadīja vairāk kā 100 cīņu.

1961. gadā Vilnis apprecējās un pārcēlās uz dzīvi Tukumā, kur uzsāka darba gaitas sporta biedrībā "Vārpa" par sporta instruktoru — treneri. 1967. gadā viņš beidza savas aktīvā sportista gaitas un pievērsās boksa trenera arodam, kā arī paralēli sāka strādāt Tukuma 2. vidusskolā par sporta skolotāju. Starp trenera atpazīstamākajiem audzēkņiem ir bijušais Latvijas čempions profesionālajā boksā Mārtiņš Kukulis, Baltijas čempions kikboksā Mareks Lavrinovičs un pasaules čempions Brazīliešu Džiu-Džitsu Jānis Eisaks.

Tukuma 2. vidusskolā Vilnis nostrādāja līdz pat 2009. gadam, kad kādā no sporta stundām, rādot skolēniem salto lēcienu, smagi satraumēja muguru. Pēc vairākām pārciestām operācijām un ilgstoša rehabilitācijas laika, darbā viņš atgriezās 2015. gadā, sākot strādāt Tukuma internātpamatskolā. Kozlovskis vēl joprojām turpina strādāt par sporta skolotāju, kā arī bieži piedalās boksa sacensībās kā tiesnesis un nereti žurnālistiem sniedz savu viedokli par notikumiem Latvijas un pasaules boksā.Ekspertu viedoklis: "Favorīts ir Mairis Briedis, taču izredzes ir arī Gluhovam" Sportacentrs.com Vilnis saņēmis Tukuma novada domes atzinības rakstu par entuziasmu un aizrautību sportiska un veselīga dzīvesveida veicināšanā Tukuma novadā Pasniegti Tukuma novada Domes apbalvojumi   Tukums.lv, kā arī saņēmis "Tukuma sporta laureāts 2022" balvu par mūža ieguldījumu sportā.

 Atsauces 

Kategorija:1939. gadā dzimušie
Kategorija:Rīgā dzimušie
Kategorija:Latvijas bokseri
Kategorija:Latvijas treneri